cyanic-selkie/wikianc huggingface dataset:
სანქტ-პეტერბურგის შესტოკოვის ღვთისმშობლის ხატის ეკლესია
სანქტ-პეტერბურგის შესტოკოვის ღვთისმშობლის ხატის ეკლესია (Церковь Шестоковской иконы Божией Матери) — მართლმადიდებლური ეკლესია სანქტ-პეტერბურგში. რეგიონალური მნიშვნელობის კულტურული მემკვიდრეობის ძეგლი.
ტაძარი მიეკუთვნება რუსეთის მართლმადიდებელი ეკლესიის სანქტ-პეტერბურგის ეპარქიას.
ღვთისმსახურება მიმდინარეობს ქართულ და საეკლესიო სლავურ ენებზე.
ისტორია
ტაძრის ისტორია იწყება იქიდან, როდესაც ვაჭარმა ა. ი. ბილდეევმა შეიძინა მიწის ნაკვეთი იქ შესტოკოვის ამაღლების დედათა მონასტრის მეტოქის ასაშენებლად.
1896 წლის 28 დეკემბერს იოანე კრონშტადტელმა აკურთხა საძირკვლის ქვა. მშენებლობა მიმდინარეობდა 1897 წლიდან 1900 წლებში ნიკოლოზ ნიკონოვის პროექტის მიხედვით. ამავე წლის 18 ივნისს ბენიამინ კაზანსკიმ აკურთხა ეგვტერი ნიკოლოზ საკვირველთმოქმედისა და მარიამ მაგდალინელის სახელზე. 1901 წლის 20 ოქტომბერს აკურთხეს კიდევ ერთი ეგვტერი ალექსანდრე ნეველის, ინოკენტი ირკუტსკელისა და ალექსანდრე კომანსკელის სახელზე.
1932 წლის 17 აგვისტოს ეკლესია დახურეს და შენობა გადაეცა ჰაერსაწინააღმდეგო თავდაცვის რაიონულ შტაბს.
ქართული მეტოქი
1992 წელს ეკლესიას დაუბრუნდა სიწმინდეები, ხოლო 1993 წლის 5 მარტს ტაძარი გადაეცა ქართულ სათვისტომოს. ამავე წლის ნოემბერში აღევლინა პირველი ღვთისმსახურება.
1993 წლის მარტში ქართველების დაფინანსებით დაიწყო სარესტავრაციო სამუშაოები, რომელიც თითქმის ათი წელი გაგრძელდა. ეკლესიის აღდგენის ერთ-ერთი ინიციატორი იყო ერეკლე II-ის შთამომავალი არისტო ბაგრატიონი, რომელიც სანქტ-პეტერბურგში ცხოვრობდა. ტაძრის აღდგენაში მნიშვნელოვანი წვლილი შეიტანეს პეტერბურგის ქართული სათვისტომო „ივერიის“ ხელმძღვანელმა ბადრი კაკაბაძემ, ლუდსახარში ქარხნის „სტეფანე რაზინის“ გენერალურმა დირექტორმა გია გვიჩიამ, ეკონომიკური ასოციაცია „ბალტიკის“ პრეზიდენტმა სოსო ხარებოვმა და სხვებმა. კანკელის ხატები დაწერა მხატვარმა ზაურ ცხადაიამ სამ შვილთან ერთად.
2002 წლის 19 მაისს შედგა ტაძრის კურთხევა, რომელსაც საქართველოს მართლმადივებელი ეკლესიის 20 კაციანი დელეგაცია ესწრებოდა. ცერემონიას ასევე დაესწრო საქართველოს ელჩი რუსეთში ზურაბ აბაშიძე, ზურაბ წერეთელი და ზურაბ სოტკილავა.
სქოლიო
კატეგორია:სანქტ-პეტერბურგის კულტურული მემკვიდრეობის რეგიონალური ობიექტები
ალმასორა
ალმასორა (Almazora, Almassora) — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის პლანა-ალტის კომარკის შემადგენლობაში. ფართობი — 33 კმ². მოსახლეობა — 26 742 კაცი (2020 წ.).
სქოლიო
კატეგორია:კასტელიონის მუნიციპალიტეტები
გრაკლის პირველი ეკლესია
გრაკლის პირველი ეკლესია — არქიტექტურული ძეგლი კასპის მუნიციპალიტეტის სოფელ გრაკლის რკინიგზის სადგურთან, სასაფლაოზე, თარიღდება გვიანდელი ფეოდალური ხანით.
ეკლესია დარბაზულია (3,6X3 მეტრზე), ნაგებია რიყის ქვით. ძლიერ დაზიანებულია: ჩამონგრეულია გადახურვა, კედლები შემორჩენილია 1,7 მეტრ სიმაღლეზე. შესასვლელი სამხრეთ კედლის დასავლეთ ნაწილშია. დაზიანების გამო, გადახურვის ფორმა გაურკვეველია. აფსიდის ღერძზე ვიწრო სწორკუთხა სარკმელია, ხოლო სამხრეთ კედელში — პატარა სწორკუთხა ნიში.
კიროს უმცროსი
კიროს უმცროსი — დარიოს II-ის ვაჟი, აქემენიანთა იმპერიის უფლისწული და გენერალი. დაიბადა ძვ.წ. 424 ან 423 წელს და მოკლეს ძვ.წ. 401 წელს თავისი უფროსი ძმის არტაქსერქსე II-ის წინააღმდეგ, სამეფო ტახტისთვის, გამართული ბრძოლის დროს.
რესურსები ინტერნეტში
კატეგორია:აქამენიანები კატეგორია:გარდაცვლილი ძვ. წ. 401
კოსტიანტინივკა
კოსტიანტინივკა (Костянтинівка) — ქალაქი უკრაინაში. მდებარეობს დონეცკის ოლქში. 2013 წელს ქალაქის მოსახლეობა 75896 კაცს შეადგენდა.
ბენდერლი ალი-ფაშა
ბენდერლი ალი-ფაშა (Benderli Ali Paşa; დ. ? — გ. 1821, კვიპროსი) — ოსმალეთის იმპერიის სახელმწიფო მოღვაწე, დიდი ვეზირი მაჰმუდ II-ის მმართველობის პერიოდში.
კლეოპატრა V
წარმოშობა და ქორწინება
მწირი ინფორმაციის გამო კლეოპატრა V პტოლემეების დინასტიის ძალიან ბუნდოვანი წარმოამადგენელია. მის შესახებ მხოლოდ რამდენიმე დაუზუსტებელი ფაქტია ცნობილი. მისი ცხოვრების მრავალი ასპექტის შესახებ ურთიერთ საწინააღმდეგო თეორიები არსებიობს. ყველა ანტიკურ წყაროში მისი სახელია ტრიაფენა. ეს სავარაუდოდ, მისი დაბადების სახელია, რომელსაც იგი ტახტზე ასვლამდე ატარებდა (ტახტის მემკვიდრეები ტრადიციულად ღებულობდნენ სახელს კლეოპატრა). ზოგიერთი თანამედროვე მეცნიერი კლეოპატრა ტრიაფენას მიიჩნევს პტოლემე XII-ად და აიგივებს კლეოპატრა VI-სთან. ანტიკური ხანის გერმანელი პროფესორი ვერნერ ჰუსი მას კლეოპატრა VII ტრიაფენად მოიხსენიებს.
კოსტიანტინივკა
სქოლიო
კატეგორია:დონეცკის ოლქის ქალაქები
ბენდერლი ალი-ფაშა
მისი დაბადების თარიღი უცნობია. ბენდერლი ალი-ფაშა დიდ ვეზირად დაინიშნა 1821 წლის 23 მარტს მაჰმუდ მეორის მმართველობის პერიოდში. 21 აპრილს ის ჩავიდა კონსტანტინოპოლში და ფაქტობრივად მხოლოდ 9 დღე ეკავა თანამდებობა.
კლეოპატრა V
წარმოშობა და ქორწინება
კლეოპატრა V-ს მშობლები უცნობია. ერთი ვერსიით ის შესაძლებელია ყოფილიყო პტოლემე IX-ს კანონიერი ან უკანონო შვილი, ხოლო მეორე ვერსიით პტოლემე X-ს კანონიერი შვილი. წყაროებში ნახსენებია, რომ ძვ. წ. 88 წელს პტოლემე X-მ დატოვა ეგვიპტე მის მეუღლესთან ბერენიკა III-სთან და ქალიშვილთან ერთად. კლეოპატრა ტრიაფენა შესაძლებელია იყოს მისი უსახელო შვილი.
ბენდერლი ალი-ფაშა
ოსმალეთის იმპერიის ბიოგრაფიული წიგნის Sicill-i Osmani-ის მიხედვით 1821 წლის 12 აპრილს სულთანმა მაჰმუდ მეორემ ჩამოაქვეითა ბენდერლი ალი-ფაშა და ის როდოსში გადაასახლა. სამეფო ისტორიკოსის ვაკა-ნიუვის აჰმეტ ჯევდეტ ეფენდის ჩანაწერების მიხედვით კი ის კვიპროსზე გადაასახლეს. ის დაკრძალეს კარაჯააჰმეტის სასაფლაოზე სტამბოლში.
სქოლიო
კატეგორია:ოსმალეთის იმპერიის დიდი ვეზირები კატეგორია:გარდაცვლილი 1821
კლეოპატრა V
წარმოშობა და ქორწინება
კლეოპატრა V პირველად ძვ. წ. 79 წლის ორ პაპირუსშია ნახსენები. ერთ ერთი მათგანი თარიღდება ძვ. წ. 79-ის 17 იანვრით. ამ წელს ის ეგვიპტის მეფე პტოლემე XII-ზე დაქორწინდა. მისი ტიტულები იძებნება ედფუში და ფილაიში. მთ შორის: რას და, ქალი მმართველი, ორი მიწის დედოფალი.
გარდაცვალება და იდენტიფიცირება
არ არის ცნობილი კლეოპატრა V რამდენი ხანი ცხოვრობდა, ასევე პრობლებურია იდენტიფიცირება ისტორიაში მოხსენიებულ კლეოპატრათაგან კონკრეტულად რომელია. პტოლემეების ერთმანეთისგან გასარჩევად მათი ნუმერაცია თანამედროვე მიდგომაა და ანტიკურ პერიოდშ არ გამოიყენებოდა. კლეოპატრა V ტრიაფენა დაახლოებით იმ პერიოდში ქრება ასპარეზიდან როდესაც კლეოპატრა VII დაიბადა (ძვ. წ. 69 ). მისი სახელი გამქრალია პაპირუსებიდან და მონუმენტებიდან.
არსებობს გარკვეული მინიშნებები, რომ ის შესაძლოა მშობიარობის დროს გარდაცვლილიყო ან საერთოდ მოეკლათ. მეორეს მხრივ ედფუს ტაძარზე, ძვ. წ. 57 წლის 5 დეკემბერს მისი სახელი კლეოპატრა ტრიაფენა პტოლემეი XII-ს სახელის გვერდითაა ამოკვეთილი. რაც იძლევა იმის ვარაუდის საშუალებას, რომ ის პტოლემეი XII-ს ცოლი იყო. ვერნელ ჰუსის მოსაზრებით ძვ. წ. 69 წელს კლეოპატრა V-სა და პტოლემეი XII-ს შორის მოხდა განხეთქილება, რის გამოც კლეოპატრა V იძულებული გახდა გაშორებოდა მას და უარი ეთქვა ტიტულზე.
სქოლიო
კატეგორია:ძველი ეგვიპტის დედოფლები კატეგორია:ქალი ფარაონები კატეგორია:პტოლემეების დინასტიის ფარაონები კატეგორია:ელინისტი ეგვიპტელები კატეგორია:ძვ. წ. I საუკუნე
ალფონდეგილია
ალფონდეგილია (Alfondeguilla, Fondeguilla) — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის პლანა-ბახის კომარკის შემადგენლობაში. ფართობი — 28,3 კმ². მოსახლეობა — 862 კაცი (2020 წ.).
სქოლიო
კატეგორია:კასტელიონის მუნიციპალიტეტები
ერლანგენ-ჰეხშტადტის რაიონი
ერლანგენ-ჰეხშტადტის რაიონი (Landkreis Erlangen-Höchstadt) — რაიონი გერმანიაში. რაიონის ცენტრი — ქალაქი ერლანგენი. რაიონი შედის ბავარიის ფედერალურ მხარეში. ექვემდებარება შუა ფრანკონიის ადმინისტრაციულ ოლქს. იკავებს 564,57 კვ. კმ. ფართობს. მოსახლეობა შეადგენს 130 696 ადამიანს. მოსახლეობის სიმჭიდროვე — 232 ადამიანი/კვ.კმ-ზე. რაიონის ოფიციალური კოდი — 09 5 72.
რესურსები ინტერნეტში
კატეგორია:ბავარიის რაიონები
გიორგი ხელაშვილი
გიორგი ხელაშვილი (დ. 29 აპრილი, 1975) — ქართველი პოლიტიკოსი, დიპლომატი. საქართველოს მეათე მოწვევის პარლამენტის წევრი 2020-2023 წლებში.
ბიოგრაფია
დაიბადა 1975 წლის 29 აპრილს. 1998 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტი (საერთაშორისო ურთიერთობები). 2021 წელს დაამთავრა ოქსფორდის უნივერსიტეტი.
2020 წლიდან 2023 წლის 24 მარტამდე იყო საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.
სქოლიო
კატეგორია:დაბადებული 29 აპრილი კატეგორია:დაბადებული 1975 კატეგორია:საქართველოს X მოწვევის პარლამენტის წევრები კატეგორია:„ქართული ოცნების“ წევრები
დართლოს ციხე-სახლები
დართლოს ციხე-სახლები — არქიტექტურული ძეგლების კომპლექსი. მდებარეობს ახმეტის მუნიციპალიტეტის სოფელ დართლოს განაპირას, აღმოსავლეთით, მდინარე დართლოსწყლის ნაპირზე. განეკუთვნება გვიანდელ შუა საუკუნეებს.
ძეგლის აღწერა
ხუთსართულიან სახლს (6,6 x 5 მეტრი) შესასვლელი პირველ სართულზე აქვს, ჩრდილოეთ-დასავლეთიდან. მტრისათვის ძნელმისადგომი მხრიდან. პირველი სართულის დანარჩენი სამი კედელი ყრუა. სხვა სართულებზე თითო კარია. სათოფური ყველა კედელშია. აღმოსავლეთ ფასადზე, მეორე სართულის დოზენე, შემორჩენილია ქვის სამი კონსოლი, რომლებზეც ხის აივანი იყო გამართული.
ექვსსართულიან სახლში (5,8 x 6,3 მეტრი) შესასვლელი პირველ, მეორე და მესამე სართულებზეა. ჩრდილო-დასავლეთით, პირველი სართულის სამი კედელი ყრუა. მეორიდან მეექვსე სართულამდე, სამხრეთ-დასავლეთით, სიმეტრიულად ორ-ორი სარკმელია გაჭრილი. სათოფურების რაოდენობა, პირველ ციხე-სახლთან შედარებით, ნაკლებია. მეექვსე სართულის ოთხივე კედელში ყოფილა თითო სალოდე. დასავლეთ ფასადზე, მეორე სართულის დონეზე, სამი კონსოლია.
ორივე ნაგებობაში სართულშუა ბრტყელი გადახურვა ხის კოჭებზე ყოფილა გამართული (შემორჩენილია კოჭების ბუდეები). ყველა კარის წირთხლებში საურდულე ხვრელებია.
ლიტერატურა
კატეგორია:ახმეტის მუნიციპალიტეტის არქიტექტურული ძეგლები კატეგორია:დართლო
გირნიკოვო
გირნიკოვო (Гарниково) — სოფელი ჩრდილოეთ მაკედონიაში, კავადარცის თემში (ვარდარის რეგიონი). მდებარეობს ზღვის დონიდან 766 მეტრზე. 2002 წლის მონაცემებით, მოსახლეობა 3 ადამიანს შეადგენდა.
სქოლიო
კატეგორია:კავადარცის თემის სოფლები
ერიდანუსის თანავარსკვლავედი
მინი|ერიდანუსის თანავარსკვლავედი ერიდანუსის თანავარსკვლავედი (Eridanus) — ცის სამხრეთ ნახევარსფეროს თანავარსკვლავედი, მისი ყველაზე ბრწყინვალე ვარსკვლავი — აქერნარი პირველი ვიზუალური ვარსკვლავიერი სიდიდისაა. ერიდანუსის თანავარსკვლავედი შეიცავს 187 ვარსკვლავს, რომელთა ხილვა შეუიარაღებელი თვალითაც არის შესაძლებელი.
ლიტერატურა
კატეგორია:სამხრეთ ნახევარსფეროს თანავარსკვლავედები
პოკროვსკი
პოკროვსკი (Покровськ; 2016 წლამდე - კრასნოარმიისკი Красноармі́йськ) — ქალაქი უკრაინაში. მდებარეობს დონეცკის ოლქში. 2013 წელს ქალაქის მოსახლეობა 76857 კაცს შეადგენდა.
სქოლიო
კატეგორია:დონეცკის ოლქის ქალაქები
რიგის ციხესიმაგრე
250px|მინიატიურა|რიგის ციხესიმაგრე რიგის ციხესიმაგრე (Rīgas pils, Rigaer Schloss) — ლატვიის პრეზიდენტის რეზიდენცია. მდებარეობს ქალაქ რიგაში, მდინარე დაუგავის ნაპირზე. ისტორიული და კულტურული თვალსაზრისით ლატვიის დედაქალაქის ერთ-ერთი ყველაზე მნიშვნელოვანი ნაგებობა.
ციხესიმაგრის აშენება დაიწყეს 1330 წელს ლივონიის ორდენის რაინდებმა. ლივონიის ორდენის გაუქმების შემდეგ ციხის ისტორიაში იწყება პოლონური (1578-1621 წწ.), ხოლო შემდეგ შვედური (1621-1710 წწ.) პერიოდი. 1710 წლიდან კი ციხესიმაგრე რუსეთის იმპერიის შემადგენლობაშია. ლიტვის დამოუკიდებლობის გამოცხადების შემდეგ ციხესიმაგრე პრეზიდენტის რეზიდენციად გამოაცხადეს. საბჭოთა ოკუპაციის შემდეგ ციხესიმაგრე სახკომსაბჭოს წარმომადგენლებმა დაიკავეს. 1941 წლიდან პიონერთა სასახლე განთავსდა. 1995 წლიდან კვლავ პრეზიდენტის რეზიდენციაა.
რესურსები ინტერნეტში
კატეგორია:ლატვიის ციხესიმაგრეები
ჯუმალიქიზიქი
ჯუმალიქიზიქი (Cumalıkızık) — სოფელი თურქეთში, ბურსის პროვინციის ილდირიმის რაიონში. მდებარეობს ქალაქ ბურსიდან აღმოსავლეთით 10 კილომეტრში, ულუდაღის მთის ძირში. სოფლის ისტორია ოსმალეთის იმპერიის ჩამოყალიბების პერიოდიდან იწყება. ისტორიული თვალსაზრისით სოფელი კარგადაა დაცული, უცვლელადაა შემონახული სოფლის უძველესი, ოტომანების პერიოდის არქიტექტურული სახე. სწორედ ამიტომ სოფელი ტურისტებისათვის საკმაოდ მიმზიდველი ადგილია. სოფელს ეს სახელი ეწოდა იმის გამო, რომ აქ მოსახლეობა იკრიბებოდა პარასკევის ლოცვების გამო (Cuma - თურქულად პარასკევი).
ყოველი წლის ივნისში სოფელში იმართება ჟოლოს ფესტივალი. სოფლის უძველესი სახლები ნაგებია ხის, ალიზისა და რიყის ქვისაგან. სოფელში დგას მეჩეთი. ასევე გვხვდება ბიზანტიის იმპერიის არსებობის პერიოდში აგებული ეკლესიის ნანგრევები. სოფელში 270 ისტორიული სახლია. მიმდინარეობს ზოგიერთი მათგანის რესტავრაცია. 180 სახლი ჯერ კიდევ საცხოვრებლად გამოიყენება.
ჯუმალიქიზიქი ქალაქ ბურსასთან ერთად 2014 წლის 22 ივნისს შეიტანეს იუნესკოს მსოფლიო მემკვიდრეობის ძეგლების სიაში.
სქოლიო
კატეგორია:მსოფლიო მემკვიდრეობის ძეგლები თურქეთში
ელბასანის რაიონი
ელბასანის რაიონი (Rrethi i Elbasanit) — ერთ-ერთი ალბანეთის 36 რაიონიდან. ელბასანის ოლქის ნაწილი. 2010 წლის მონაცემებით მისი მოსახლეობა 224 689 ადამიანს შეადგენს. რაიონი განფენილია 1 372 კმ² -ზე. ის ქვეყნის ცენტრში მდებარეობს და მისი ადმინისტრაციული ცენტრია ელბასანი.
ადმინისტრაციული დაყოფა
რაიონი 23 მუნიციპალიტეტს მოიცავს. ესენია:
ალმენარა
ალმენარა (Almenara, Almenara) — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის პლანა-ბახის კომარკის შემადგენლობაში. ფართობი — 27,6 კმ². მოსახლეობა — 6090 კაცი (2020 წ.).
სქოლიო
კატეგორია:კასტელიონის მუნიციპალიტეტები
ლიბო
ლიბო — საბავშვო ლიტერატურის განვითარების ფონდი, დაარსდა 2006 წელს საბავშვო მწერლების ირმა მალაციძისა და მარიამ წიკლაურის თაოსნობით.
ფონდი მიზნად ისახავს თანამედროვე საბავშვო ლიტერატურის და მწერლების პოპულარიზაციას, მოზარდთა შორის წიგნიერების დონის ამაღლებას, საბავშვო ლიტერატურის საზოგადოებირივი ცხოვრების სხვადასხვა სფეროში რეალიზაციის ხელშეწყობას, ახალი ტექნოლოგიების გამოყენებას საბავშვო ლიტერატურის შექმნისა და გავრცელებისათვის. აგრეთვე განსაკუთრებული საჭიროებების მქონე ბავშვებისათვის ადაპტირებული ლიტერატურული ნაწარმოებების და სხვა სახის მეთოდური მასალების შექმნასა და გავრცელებას.
ფონდი ქმნის სხვადასხვა მიმართულების სასწავლო, საგანმანათლებლო, სამეცნიერო, შემოქმედებითი, კულტურული, საქველმოქმედო და სხვა სახის ცენტრებს. ორგანიზებას უწევს ღონისძიებებს, პრეზენტაციებს, აქციებს, საგამომცემლო პროდუქციის გამოფენა-გაყიდვას, ფესტივალებს, კონკურსებს, კონცერტებს, აუქციონებს, თემატურ ბანაკებსა და საქველმოქმედო პროგრამებს.
რესურსები ინტერნეტში
კატეგორია:საქართველოს ფონდები
ბელებეი
ბელებეი (Бәләбәй) — ქალაქი ბაშკირეთის რესპუბლიკაში. ბელებეის რაიონის ადმინისტრაციული ცენტრი.
ისტორია
ქალაქი დააარსეს ჩუვაშებმა. პირველად მოიხსენიება 1757 წელს როგორც სოფელი ბელებეევო. 1781 წელს მიიღო სამაზრო ქალაქის სტატუსი და გახდა ბალებეევოს მაზრის ცენტრი. 1796 წლიდან ორენბურგის გუბერნიის შემადგენლობაშია. 1865 წელს ორენბურგის გუბერნია გაიყო უფის და ორენბურგის გუბერნიებად, ბელებეი უფის გუბერნიის შემადგენლობაში შევიდა.
გეოგრაფია
ქალაქი მდებარეობს სამხრეთ ურალში, ევრაზიის ცენტრში, ბუგულმინ-ბელებეის დაბლობზე. ქალაქ უფიდან 180 კმ-ზე სამხრეთ-დასავლეთით. ბელებეის გადაკვეთს 54 გრადუსიანი პარალელი, მდებარეობს ზღვის დონიდან 300 მეტრზე, მდინარე უსენთან ახლოს.
მოსახლეობა
2010 სრულიად რუსეთის აღწერის მიხედვით მოსახლეობის ეროვნული შემადგენლობა ასეთია: რუსები — 47 %, თათრები — 23,1 %, ჩუვაშები — 12,5 %, ბაშკირები — 12,5 %, უკრაინელები — 1,7 %, მორდვები — 1 %, სხვა  — 2,2 %.
სქოლიო
კატეგორია:ბაშკირეთის ქალაქები
ალექსი ლეონოვი
ალექსი არხიპის ძე ლეონოვი (Алексей Архипович Леонов; დ. 30 მაისი, 1934, ლისტვიანკა, ტისულის რაიონი, დღევანდელი კემეროვოს ოლქი — გ. 11 ოქტომბერი, 2019, მოსკოვი) — საბჭოთა კოსმონავტი მფრინავი, ორგზის საბჭოთა კავშირის გმირი (1965 და 1975).
ჩუგუევის სამხედრო საავიაციო სასწავლებლის დამთავრების შემდეგ (1957) მფრინავად მსახურობდა სამხედრო-საჰაერო ძალების ნაწილებში. 1968 წელს დაამთავრა ნ. ჟუკოვსკის სახელობის სამხედრო-საჰაერო საინჟინრო აკადემია. კოსმოსში პირველი გაფრენა 1965 წლის 18 მარტს მეორე პილოტის რანგში განახორციელა პავლე ბელიაევთან ერთად კოსმუსური ხომალდით „ვოსხოდ-2“. მსოფლიოში პირველი ადამიანი გახდა, რომელიც ღია კოსმოსში ხომალდიდან გავიდა, 5 მეტრით დაშორდა ხომალდს და იქ 12 წუთი დაჰყო. ფრენის მთლიანი დრო — 1 დღე 2 სთ 2 წთ. მეორე ფრენა, რომელიც 5 დღე 22 სთ 30 წთ გაგრძელდა, 1975 წლის 15–21 ივლისს შედგა ხომალდით „სოიუზ-19“; ამ დროს ალექსი ლეონოვი კოსმოსში ხომალდის მეთაურის რანგში იმყოფებოდა ვალერი კუბასოვთან ერთად. 17 და 19 ივლისს ხომალდი შეუპირაპირდა ამერიკულ კოსმოსურ ხომალდ „აპოლონს“, რომელში იმყოფებოდნენ კოსმონავტები — ტომას სტეფორდი, ვენს ბრენდი და დონალდ სლეიტონი. მოხდა ეკიპაჟთა გაცვლა, ჩაატარეს ერთობლივი სამეცნიერო ექსპერიმენტები. 1982–1991 წლებში იყო იური გაგარინის სახელობის რუსეთის კოსმონავტთა მოსამზადებელი სახელმწიფო სამეცნიერო-კვლევითი ცენტრის უფროსის პირველი მოადგილე.
მიღებული აქვს სსრკ სახელმწიფო პრემია (1981); დაჯილდოებულია ლენინის ორდენებით (1965, 1975), წითელი ვარსკვლავის ორდენით (1961), კონსტანტინე ციოლკოვსკის სახელობის სსრკ მეცნიერებათა აკადემიის ოქროს მედლით და სხვა ორდენებითა და მედლებით.
ბერენიკა II
მინიატიურა|ბერენიკა II პტოლემე III-ის მონეტაზე ბერენიკა II კირენაიკელი  (დ. ძვ. წ. 267/266 — გ. ძვ. წ. 221) —  ბერენიკა I-ის შვილიშვილი. ელინისტური ეგვიპტის მმართველის პტოლემე III ევერგეტის ცოლი.
ძვ. წ. 249 წელს ბერენიკა II მამის სიკვდილის შემდეგ ცოლად გაჰყვა მაკედონიის მეფის ვაჟს დემეტრის, რომელიც კირენაიკაში მისვლის შემდეგ გახდა ბერენიკა II-ის დედის, ალამას, საყვარელი. ბერენიკამ ამის გამო მეუღლე მოკლა დედის საძინებელში, ხოლო დედას სიცოცხლე შეუნარჩუნა, ეს მოხდა ძვ. წ. 255 ან ძვ. წ. 250 წელს. დემეტრისგან ბერენიკას შვილები არ ჰყოლია.
ამის შემდეგ ბერენიკა ცოლად გაჰყვა პტოლემე III ევერგეტს, მათ ჰყავდათ 4 შვილი: პტოლემე IV, მაგასი, არსინოე და ბერენიკა. ბერენიკა II-მ სირიაში საომრად წასული მეუღლის მშვიდობიანი დაბრუნების სანაცვლოდ აფროდიტეს შესწირა თავისი თმა და მოათავსა ქალღმერთის ტაძარში, რომელიც მდებარეობს ზეფირიონში. გადმოცემის თანახმად ბერენიკას თმა ტაძრიდან საიდუმლო ვითარებაში დაიკარგა. ასტრონომმა კონონ სამოსელმა ერთ-ერთ თანავარსკვლავედს უწოდა „ბერენიკას თმები“. ამ მოვლენას კალიმაქემ მიუძღვნა პოემა.
ძვ. წ. 221 წელს მეუღლის სიკვდილის შემდეგ ბერენიკა II მოკლეს თავისი ვაჟის პტოლემე IV-ის დაქირავებულმა ხალხმა, რომელსაც ყოველთვის ეწინააღმდეგებოდა. ბერენიკას პატივსაცემად ერთ–ერთ ქალაქს დაერქვა მისი სახელი (ახლანდელი ბენღაზი). ასევე ასტეროიდს „653 ბერენიკა“, რომელიც 1907 წელს აღმოაჩინეს.
რესურსები ინტერნეტში
კატეგორია:ძველი ეგვიპტის დედოფლები კატეგორია:გარდაცვლილი ძვ. წ. 221 კატეგორია:ქალი ფარაონები კატეგორია:ძვ. წ. III საუკუნის ბერძნები
დაუგავპილსის ციხესიმაგრე
250px|მინიატიურა დაუგავპილსის ციხესიმაგრე (Daugavpils cietoksnis, Dinaburgas cietoksnis) — საფორტიფიკაციო ნაგებობა. მდებარეობს ქალაქ დაუგავპილსში, დასავლეთის დვინის (დაუგავა) ორივე ნაპირზე.
ციხესიმაგრის მშენებლობა დაიწყო 1810 წელს რუსეთის იმპერიის დასავლეთი საზღვრის გამაგრების მიზნით. მნიშვნელოვნად დაზიანდა 1812 წლის საფრანგეთ-რუსეთის ომის დროს.
1920-1940 წლებში ციხესიმაგრეში იდგა ლატვიის არმიის ზამგალის დივიზია. 1941-1944 წლებში ციხესიმაგრეში იმყოფებოდა გერმანული არმიის ნაწილები. 1948-1993 წლებში ციხესიმაგრეში განთავსებული იყო სამხედრო-საავიაციო სასწავლებელი.
რესურსები ინტერნეტში
კატეგორია:ლატვიის ციხესიმაგრეები
ყიზილქილისის თემი (მრავალმნიშვნელოვანი)
ყიზილქილისის თემი შეიძლება აღნიშნავდეს:
დობროტინო (კავადარცის თემი)
დობროტინო  (Добротино) — სოფელი ჩრდილოეთ მაკედონიაში, კავადარცის თემში (ვარდარის რეგიონი). მდებარეობს ზღვის დონიდან 828 მეტრზე. 2002 წლის მონაცემებით, მოსახლეობა 3 ადამიანს შეადგენდა.
სქოლიო
კატეგორია:კავადარცის თემის სოფლები
ლიმანი (ქალაქი)
ლიმანი (Лиман; 2016 წლამდე - კრასნი-ლიმანი Красний Лиман) — ქალაქი უკრაინაში. მდებარეობს დონეცკის ოლქში. 2013 წელს ქალაქის მოსახლეობა 22409 კაცს შეადგენდა.
სქოლიო
კატეგორია:დონეცკის ოლქის ქალაქები
ვიქტორ ფლემინგი
ვიქტორ ფლემინგი (Victor Fleming დ. 23 თებერვალი, 1889 — გ. 6 იანვარი, 1949) — ამერიკელი კინორეჟისორი, პროდიუსერი და ოპერატორი. მისი ყველაზე ცნობილი ფილმებია „ოზის ჯადოქარი“ და „ქარწაღებულნი“. ის ერთადერთი რეჟისორია, რომლის ორი ფილმი ამერიკის კინოინსტიტუტის ტოპათეულში მოხვდა.
რესურსები ინტერნეტში
კატეგორია:ამერიკელი კინორეჟისორები კატეგორია:ოსკარის მფლობელი კინორეჟისორები კატეგორია:დაბადებული 23 თებერვალი კატეგორია:დაბადებული 1889 კატეგორია:გარდაცვლილი 6 იანვარი კატეგორია:გარდაცვლილი 1949
ელეონორ აკვიტანიელი
ბიოგრაფია
ელეონორი დაიბადა 1122 წელს აკვიტანიის ჰერცოგ უილიამ X-ის ოჯახში. 1136 წელს ელეონორის უფროსი ძმა მოულოდნელად გარდაიცვალა, რის გამოც მემკვიდრედ ელეორონი დასახელდა. 1137 წელს უბედური შემთხვევის შედეგად გარდაიცვალა ელეონორის მამა, ამის გათვალისწინებით 15 წლის ელეონორი აკვიტანიის ჰერცოგინია ხდება. ამ მოვლენიდან 3 თვეში აკვიტანიის ხელში ჩაგდების მიზნით ელეონორი ცოლად შეირთო საფრანგეთის მეფე ლუი VII-მ, ამით ის საფრანგეთის დედოფალიც გახდა. როგორც ისტორიკოსები იუწყებიან, ლუის მეუღლე თავდავიწყებით უყვარდა და ყველაფერს აკეთებდა მის გასახარებლად. თუმცა მთელს საფრანგეთში ელეონორი საშინლად ეზიზღებოდათ მისი ქედმაღლობისა და თავქარიანობის გამო. ელეონორმა 15 წლიანი ქორწინებიდან მხოლოდ ორი გოგონა გააჩინა, რაც გახდა ლუისა და ელეონორს შორის უთანხმოების გაჩენის მთავარი მიზეზი გახდა, ვინაიდან მეფეს ვაჟი მემკვიდრე ესაჭიროებოდა.
1147 წელს ლუი VII-მ საღვთო რომის იმპერატორთან ერთად მეორე ჯვაროსნული ლაშქრობა დაიწყო მუსლიმთა წინააღმდეგ, სადაც დედოფალი ელეონორიც წაიყვანა. შემდგომში ელეონორმა დიდი როლი შეასრულა ეგვიპტის სულთანთან მოლაპარაკებებში, ასევე ის კარნახობდა ლუის როგორ უნდა ემოქმედა. ეს ბრძოლა მუსულმანთა გამარჯვებით დასრულდა და ლუი, ელეონორთან ერთად კვლავ საფრანგეთში დაბრუნდა. ამ დროისათვის ცოლ-ქმარს შორის უკვე საკმაოდ გამძაფრებული იყო ურთიერთობა. 1150 წელს ელეონორმა რომის პაპ ევგენი III- ს ლუისთან გაყრა მოსთხოვა, რაზეც პაპმა უარი განაცხადა. 1152 წელს თავად ლუიმ მოითხოვა მასთან განქორწინება, რაზეც პაპი დათანხმდა. 1152 წლის 11 მარტს ელეონორი და ლუი განქორწინდნენ.
1154 წელს ელეონორი ცოლად გაჰყვა ინგლისის მეფე ჰენრი II-ს. აქედან მოყოლებული ელეონორი ინგლისის დედოფალად იწოდება. ელეონორმა ჰენრის რვა შვილი გაუჩინა, აქედან 5 ვაჟი, რომელთაგანაც 3 ინგლისის მეფე გახდა. 1170 წელს ტახტზე ელეონორის ვაჟი ჰენრი ახალგაზრდა ადის, თუმცა ჰენრი II კვლავ ცოცხალია. 1173 წელს ჰენრი, მამას აუჯანყდა. ჰენრი II-მ ეს აჯანყება ჩაახშო, ტახტზე კვლავ თვითონ ავიდა და ამ ამბის მოთავე ელეონორი დააპატიმრა, თუმცა დედოფლის ტიტული არ ჩამოურთმევია. 1189 წლის 6 ივლისს ჰენრი II გარდაიცვალა, ტახტზე ელეონორის ვაჟი რიჩარდ I ადის რომელმაც იგი გაათავისუფლა. ამავე წელს რიჩარდი მესამე ჯვაროსნულ ლაშქრობაში მიემგზავრება, ქვეყანას კი რეგენტის სტატუსით ელეონორი მართავს. უკან დაბრუნებისას რიჩარდი ტყვედ ჩაუვარდა ავსტრიის ერცჰერცოგ ლეოპოლდ V- ს, რომელმაც იგი ჰენრიხ VI-ს გადასცა. 1194 წელს ელეონორმა ძლივს გამოისყიდა რიჩარდი, მთელი ამ ხნის მანძილზე იგი ინგლისს თავად მართავდა. 1199 წელს საფრანგეთთან ბრძოლისას რიჩარდი დაიღუპა, ტახტზე ელეონორის მესამე ვაჟი - ჯონ I ადის. ელეონორმა მალევე ყველა თავისი შვილი, გარდა ჯონისა და ელეონორისა (მის ქალიშვილსაც ელეონორი ერქვა) ქვეყნიდან გააძევა. ვინაიდან ელეონორი და ჯონი მისი ფავორიტი შვილები იყვნენ. სიცოცხლის უკანასკნელი წლები ელეონორმა ჯონთან გაატარა, სამეფო სასახლესა და ფუფუნებაში. იგი გარდაიცვალა 1204 წლის 1 აპრილს 82 წლის.
რესურსები ინტერნეტში
კატეგორია:დაბადებული 1122 კატეგორია:გარდაცვლილი 1 აპრილი კატეგორია:გარდაცვლილი 1204 კატეგორია:საფრანგეთის დედოფლები კატეგორია:ინგლისის დედოფლები კატეგორია:ხელახლა დაქორწინებული სამეფო კონსორტები კატეგორია:დედა დედოფლები
ბერენიკა III
მინიატიურა|ბერენიკა და კლეოპატრა სელენა ბერენიკა III (დ. ძვ. წ. 120 — გ. ძვ. წ. 80) — ხანდახან უწოდებენ ასევე კლეოპატრა ბერენიკას, ეგვიპტეს მართავდა ძვ. წ. 81–80 წლებში და შესაძლოა ასევე ძვ. წ. 101–88 წლებში, მეუღლე-ბიძა პტოლემე X ალექსანდრესთან ერთად. ბერენიკა დაიბადა ძვ. წ. 120 წელს. მისი მშობლები იყვნენ პტოლემე IX ლატირა და კლეოპატრა სელენა I.
დაქიურთის ციხე-სახლი
დაქიურთის ციხე-სახლი — არქიტექტურული ძეგლი, დგას ახმეტის მუნიციპალიტეტის ნასოფლარ დაქიურთის შუაში, განეკუთვნება გვიანდელ შუა საუკუნეებს. ეკუთვნოდა ხელიძეებს.
ბერენიკა III
ძვ. წ. 101 წელს ბერენიკა III ცოლად გაჰყვა პტოლემე X ალექსანდრეს, მას შემდეგ რაც ალექსანდრემ სამეფო ტახტი წაართვა პტოლემე IX ლატირას და მოკლა თავისი დედა კლეოპატრა III ანუ ბერენიკა III-ის ბებია. პტოლემე IX ლატირას მიერ ტახტის დაბრუნების შემდეგ ბერენიკამ დაკარგა ძალაუფლება ხოლო ლატირას სიკვდილის შემდეგ ერთპიროვნულად მართავდა ეგვიპტეს 6 თვის განმავლობაში და დიდი პოპულარობაც მოიპოვა.
დაქიურთის ციხე-სახლი
ნაგებია ფიქლით, წყობა მშრალია. მეორე, მესამე და მეოთხე სართულების კედლები შიგნით მინარევი ნაკელითაა შელესილი. ნაგებობა დაზიანებულია: ჩამონგრეულია სახურავი და სართულშუა გადახურვა. ციხე-სახლი (6,25 x 6 მეტრი; შემორჩენილი სიმაღლე 10,2 მეტრი) ხუთსართულიანია, გეგმით ოთხკუთხა. ყველა სართულს დამოუკიდებელი შეისრულთაღოვანი შესასვლელი აქვს. l სართულზე შესასვლელი აღმოსავლეთიდანაა, მეორე სართულზე - სამხრეთიდან. ამ სართულის აღმოსავლეთ კედელში ორი ფართო სარკმელია. პირველი და მეორე სართულები საქონლის სადგომია, მესამე სართული - საცხოვრებლის l სართულის შესასვლელი სამხრეთიდანაა. ამავე კედელში ერთი სათოფურია, აღმოსავლეთ კედელში - ორი სარკმელი, ჩრდილოეთისაში - სათოფური და ნიში. დასავლეთ კედლის შუაში განიერი პილასტრია, რომელიც ჭერამდე ადის. მეოთხე სართულზე შესასვლელი დასავლეთიდანაა. ამ სართულზე, ჩრდილოეთ და სამხრეთ კედლებში ორ-ორი სათოფურია, აღმოსავლეთ კედელში - ერთი ფართო სარკმელი. მეხუთე სართულზე შესასვლელი დასავლეთიდანაა. ამავე კედელში ერთი სათოფურია. სამხრეთ კედელში - ორი სათოფური და დიდი ოთხკუთხა ღიობი, ჩრდილოეთ კედელში - ერთი ასეთივე ღიობი, აღმოსავლეთისაში - ორი ღიობი და ერთი სარკმელი. მეოთხე და მეხუთე სართულები სათავდაცვო იყო. სართულშუა გადახურვა ხის ყოფილა (შემორჩენილია ხის კოჭების ბუდეები).
ბერენიკა III
ძვ. წ. 80 წელს კლეოპატრა ბერენიკა III იძულებული იყო ცოლად გაყოლოდა პტოლემე XI-ს, რომელმაც 19 დღის შემდეგ მოკლა ბერენიკა. ამ მკვლელობამ ალექსანდრიაში გამოიწვია დიდი ამბოხება რომლის დროსაც პტოლემე XI მოკლეს.
რესურსები ინტერნეტში
კატეგორია:ძველი ეგვიპტის დედოფლები კატეგორია:დაბადებული ძვ. წ. 120 კატეგორია:გარდაცვლილი ძვ. წ. 80 კატეგორია:ქალი ფარაონები
დაქიურთის ციხე-სახლი
აღმოსავლეთიდან ციხე-სახლს ეკვრის ტერასა (7,5 x 8,4 მეტრი), რომლის აღმოსავლეთ კედელში 0,7 მეტრ სიმაღლეზე, ჩასმულია ცხენების მისაბმელი ფიქლის შვერილები. ll სართულზე სამხრეთიდან მიდგმულია სწორკუთხა ნაგებობა (3,35 x 2,8 მეტრი), რომელშიც ქვის კიბით ადიოდნენ.
ლიტერატურა
კატეგორია:ახმეტის მუნიციპალიტეტის არქიტექტურული ძეგლები
ოვიე ეჯარია
ოვიემუნო "ოვიე" ეჯარია (დაიბადა 1997 წლის 18 ნოემბერს), ნიგერიული ფესვების მქონე ინგლისელი ფეხბურთელი, ამჟამად ასპარეზობს ინგლისის პრემიერ ლიგის გუნდ ლივერპულში, ცენტრალური ნახევარმცველის პოზიციაზე.
კარიერა
ეჯარიას კარიერა 2005 წელს დაიწყო, როდესაც ის მშობლიური ქალაქის - ლონდონის საფეხბურთო გუნდ არსენალის აკადემიაში ჩაირიცხა. მეთოფეებთან ცხრა წლის გატარების შემდეგ, 2014 წლის ივლისში, ეჯარია უფასო ტრანსფერის სახით  შეუერთდა ლივერპულს. 2014-15 წლების სეზონის 18 წლამდელთა გუნდში თამაშის შემდეგ, 2015-16 წლის სეზონისთვის ეჯარია 21 წლამდელთა ასაკობრივ ნაკრებს შეუერთდა.
2016 წლის 8 ივლისს, შედგა ეჯარიას დებიუტი ლივერპულის სასტარტო შემადგენლობაში, წინასასეზონო მზადებისთვის გამართულ ამხანაგურ შეხვედრაში, სადაც ლივერპულმა პრენტონ პარკზე ტრანმერ როვერსი 1-0 დაამარცხა, ეჯარიამ მატჩის პირველი ნახევარი სრულად ჩაატარა. მისმა სტაბილურმა თამაშმა ბევრი მაყურებლის სიმპათია დაიმსახურა, ცენტრალურ ნახევარდაცვაში სტაბილური თამაშის, ფიზიკური ძალის და პასის ტექნიკის გამო, ეჯარია ახალგაზრდა პოლ პოგბასაც შეადარეს.
თამაშის სტილი
არსენალის და ლივერპულის აკადემიაში ჩატარებული თამაშების შეფასების შემდეგ, აშკარაა, რომ ეჯარია ცენტრალური ნახევარმცველია. ტრანმერ როვერსთან შეხვედრაში გამოჩნდა, რომ მას შეუძლია ე.წ. Box to Box ამპლუის შეთავსებაც, ფიზიკური ძალის და სისწრაფის გამო, ის ერთნაირად პროდუქტიულია როგორც შეტევების ჩაშლაში, ასევე საკუთარი გუნდის კონტრშეტევის წამოწყებაში. ჟურნალისტ კოდი უორელის თქმით, თუკი ეჯარია ამ ტემპში განაგრძობს პროგრესირებას, აუცილებლად მიაღწევს წარმატებას. ,,მას შეუძლია თავდამსხმელებისთვის მომენტების შექმნა, ბურთის ართმევა, დაზღვევაზე თამაში..., ვიმედოვნებ, რომ ის მერსისაიდში დარჩება" . თამაშებზე დაკვირვების შემდეგ, ეჯარია პოლ პოგბას და ახალგაზრდა იაია ტურეს შეადარეს.
სანაკრებო კარიერა
მიუხედავად იმისა, რომ ეჯარია  ლონდონშია დაბადებული, ის ნიგერიული წარმოშობისაა და 2013 წლის განცხადებას თუ დავუჯერებთ, მომავალში ის  ნიგერიის ეროვნული საფეხბურთო გუნდის ღირსებას დაიცავს.
სქოლიო
კატეგორია:დაბადებული 1997 კატეგორია:ლივერპულის ფეხბურთელები კატეგორია:ნიგერიელი ფეხბურთელები კატეგორია:ინგლისელი ფეხბურთელები კატეგორია:პრემიერ ლიგის ფეხბურთელები კატეგორია:ფეხბურთელები
დოლნა-ბოშავა
დოლნა-ბოშავა (Долна Бошава) — სოფელი ჩრდილოეთ მაკედონიაში, კავადარცის თემში (ვარდარის რეგიონი). მდებარეობს ზღვის დონიდან 595 მეტრზე. 2002 წლის მონაცემებით, მოსახლეობა 3 ადამიანს შეადგენდა.
სქოლიო
კატეგორია:კავადარცის თემის სოფლები
თუთა (ქართლის პრინცესა)
თუთა (დ. 1699 — გ. 1746) — მუხრანის დინასტიის ქართული სამეფოს პრინცესა (ბატონიშვილი). ვახტანგ VI-ის და რუსუდან დედოფლის ქალიშვილი. ის დაქორწინდა რაჭის ერისთავ გედევანზე, მაგრამ მათ შვილები არ ჰყოლიათ.
ლიტერატურა
კატეგორია:დაბადებული 1699 კატეგორია:გარდაცვლილი 1746 კატეგორია:მუხრანელების სამეფო შტო
გრაკლის მეორე ეკლესია
გრაკლის მეორე ეკლესია — არქიტექტურული ძეგლის კასპის მუნიციპალიტეტის სოფელ გრაკლის რკინიგზის სადგურთან ახლოს, სასაფლაოზე. თარიღდება გვიანდელი ფეოდალური ხანით.
ეკლესია დარბაზულია (4,6X3,3 მეტრზე), ნაგებია დიიდ ზომის ნატეხი ქვებით. დაზიანებულია: დასავლეთ კედელი მთლიანად დანგრეულია. შესასვლელი კვალი არ ჩანს. კუთხეებში ოდნავ მომრგვალებული სწორკუთხა საკურთხევლის აღმოსავლეთ კედელში გაჭრილია ერთადერთი სარკმელი, მის გვერდის კედლებში სამი სწორკუთხა ნიშია. საკურთევლის კედლები უშუალოდ უერთდება დარბაზის გრძივ, სრულიად გლუვ, კედლებს. დარბაზი გადახურული ყოფილა ნახევარწრიული კამარით.
ეკლესიას ჩრდილოეთით აქვს მინაშენი. ამ პატარა სათავსოს დასავლეთ ნაწილი დანგრეულია, აღმოსავლეთ კედელში გაჭრილია ვიწრო სწორკუთხა სარკმელი. სარკმლის მარცხნივ, აფსიდის ჩრდილო კედლის ქვემო ნაწილში მოთავსებულია ქვიშაქვის ფილა, რომელზეც გამოსახულია ჩარჩოში ჩასმული რელიეფური ჯვარი. ჩარჩოზე შეიმჩნევა წარწერის კვალი. მინაშენი გადახურული ყოფილა დამრეცი კამარით, რომლის მნიშვნელოვანი ნაწილი ჩამონგრეულია.
ლიტერატურა
კატეგორია:კასპის მუნიციპალიტეტის ტაძრები
უესტპორტი
უესტპორტი (Westport; Cathair na Mart ) — ქალაქი ირლანდიაში, მდებარეობს მეიოს საგრაფოში, კონაქტის პროვინციაში.
2011 წლის მონაცემებით, ქალაქის მოსახლეობა 5 543 ადამიანს შეადგენდა.
უესტპორტმა 2001, 2006 და 2008 წლებში სამჯერ მოიგო ირლანდიის სუფთა ქალაქის სტატუსი. 2012 წელს ის ასევე დასახელდა ირლანდიაში საუკეთესო საცხოვრებელ ადგილად.
სქოლიო
კატეგორია:ირლანდიის ქალაქები კატეგორია:მეიოს საგრაფოს დასახლებული პუნქტები
ფეთჰიე
ფეთჰიე (Fethiye) — ქალაქი სამხრეთ-დასავლეთ თურქეთში, ეგეოსის რეგიონში, მუღლის პროვინციის ერთ-ერთი უდიდესი ქალაქი. მდებარეობს ეგეოსის ზღვის სანაპიროზე. ფეთჰიე არის ძალიან კარგი საკურორტო ქალაქი და სწორედ ესაა მიზეზი, რომ საკურორტო სეზონზე მრავალი ტურისტი, მსოფლიოს სხვადასხვა კუთხიდან, გეზს სწორედ ამ ქალაქისკენ იღებს. ქალაქი მდებარეობს მხოლოდ 10 მეტრზე ზღვის დონიდან. 2012 წლის აღწერის მონაცემებით, ფეთჰიეში მცხოვრებთა რაოდენობამ 84 053 შეადგინა. ქალაქ ფეთჰიეს აქვს მერია და მისი მერი არის ბეჰჩეთ საათჩი. ქალაქის ფართობი 2 955,08 კმ²-ია.
ფეთჰიეს სამხრეთ-დასავლეთით საკუთარი პროვინციის ერთადერთი ქალაქი — დალამანი ესაზღვრება. ქალაქ დალამანის გარდა, ფეთჰიეს, ანტალიისა და ბურდურის პროვინციები ესაზღვრება.
დიურტიული
დიურტიული (Дүртөйлө) — ქალაქი ბაშკირეთის რესპუბლიკაში. დიურტიულის რაიონის ადმინისტრაციული ცენტრი.
ფეთჰიე
რესურსები ინტერნეტში
კატეგორია:თურქეთის ქალაქები
დიურტიული
ისტორია
პირველად მოიხსენიება საარქივო დოკუენტში, რომელიც განეკუთვნება 1796 წელს. მისი პირველი მოსახლეები იყვნენ რუსი ვაჭრები მიტროფანე ტრაპეზნიკოვი, ნიკიტა დიაკონოვი, ვასილი ჩისტიაკოვი და ფილიპ ვასილევიჩი. დასახლებაში სწორედ მათი სახლები იდგა პირველად და ქალაქის სახელწოდებაც სწორედ აქედან წარმოსდგება.
გეოგრაფია
ქალაქი მდებარეობს ბაშკირეთის ჩრდილო-დასავლეთ ნაწილში, მდინარე ბელაიას მარცხენა ნაპირზე. ქალაქ უფიდან 124 კილომეტრში. მისი სახელწოდება წარმოსდგება ბაშკირული სიტყვისაგან „дүртөйлө“, სადაც „дүрт“ — ოთხი, „өй“ — სახლი და „-лө“ — აფიქსია.
მოსახლეობა
2010 სრულიად რუსეთის აღწერის მიხედვით მოსახლეობის ეროვნული შემადგენლობა ასეთია: თათრები — 64,1 %, ბაშკირები — 23,2 %, რუსები — 9,6 %, მარიელები — 1,6 %, სხვა — 1,5 %.
სქოლიო
კატეგორია:ბაშკირეთის ქალაქები
დედისფერულის საცხოვრებელი ნაგებობა
დედისფერულის საცხოვრებელი ნაგებობა — არქიტექტურული ძეგლი, მდებარეობს ახმეტის მუნიციპალიტეტის სოფელ დედისფერულის განაპირას, ტყიან ფერდობზე. განეკუთვნება IX-X საუკუნეებს.
შენობა გეგმით სწორკუთხაა (20 x 16 მეტრი), ნაგებია ნატეხი ქვითა და დუღაბით. ძლიერ დაზიანებულია: შემორჩენილია კედლების (სიმაღლე 1,3-1,5 მეტრი) ნაწილები. კედლებში რამდენიმე ნიშია, რომლებსაც ნალისებრი თაღები აქვთ. შემორჩენილია აგრეთვე ორი ერთმანეთთან ახლო მდგომი სვეტი (დიამეტრი 1,3 მეტრი, სიმაღლე დაახლოებით 4 მეტრი).
ლიტერატურა
კატეგორია:ახმეტის მუნიციპალიტეტის არქიტექტურული ძეგლები
ნაგა (სამხრეთი კამარინესი)
ნაგა (ოფიციალურად ქალაქი ნაგა; ტაგ: Lungsod ng Naga; Ciudad de Naga) — მეორე კლასის დამოუკიდებელი შემადგენელი ქალაქი სამხრეთ კამარინესის პროვინციაში, ფილიპინებში. იგი ქვეყნის მესამე უძველესი სამეფო ქალაქია. 2015 წლის აღწერით ნაგის მოსახლეობა 196 003 ადამიანს ითვლის.
ნაგას „ბიკოლის სადედოფლო ქალაქს“ და „ბიკოლის გულს“ უწოდებენ ბიკოლის ნახევარკუნძულის ცენტრში მდებარეობის გამო. ნაგას „პილიგრიმების ქალაქსაც“ უწოდებენ და რომის კათოლიკური ეკლესიის კასერესის არქიეპარქიის დაქვემდებარებაშია. ნიკ ხოაკინი „მზის შვიდი ოქროს ქალაქიდან ერთ-ერთად“ მიიჩნევს.
ფილიპინებში ამავე სახელელწოდების კიდევ ერთი ქალაქი სებუში მდებარეობს.
წინაკოლონიური ხანა
ბიკოლის რეგიონი მაჯა-ასის კონფედერაციის მოკავშირე იყო, რომელიც პანაის კუნძულზე მდებარეობდა. მარაგტასის მიხედვით, ადგილობრივი ტომების ნაწილი ტაალის ტბის მახლობლად დასახლდა, ნაწილი კი ლაგუნა-დე-ბაის მახლობლად, შემდეგში კი ერთ-ერთი ჯგუფი სამხრეთით ბიკოლის ნახავერაკუნძულისკენ გადაადგილდა.
ესპანური კოლონიური ხანა
1573 წელს რეგიონში მეორე ექსპედიციის დროს ხუან დე სალსედომ ამ სოფელს ნაგა უწოდა, რაც Pterocarpus indicus-ის (ბიკოლის რეგიონში ამ ხეს ნაგას ეძახიან) სიმრავლესთან იყო დაკავშირებული. ესპანური მმართველობის დროს ესპანური ქალაქი და ადგილობრივი სოფელი ერთმანეთს სეერწყა და ესპანეთში მდებარე ქაალქისგან გარჩევის მიზნით ნუევა-კასერესი ეწოდა. XVII საუკუნეში ფილიპინებში კიდევ ხუთი ciudades იყო. ნუევა-კასერესი ამბოს-კამარინესის პროვინციის დედაქალაქი იყო, მოგვიანებით კი სამხრეთ კამარინესის პროვინციის დედაქალაქად გამოცხადდა.
ამერიკული კოლონიური ხანა
ამერიკული მმართველობის დროს ქალაქი მუნიციპალიტეტად გამოცხადდა. 1919 წელს ქალაქს სახელი ოფიციალურად შეეცვალა და კვლავ ნაგა ეწოდა. 1941 წლის 18 დეკემბერს, ლეგასპიში იაპონელთა შეჭრიდან რამდენიმე დღის შემდეგ იაპონელებმა ნაგაც დაიპყრეს. 1945 წელს, მეორე მსოფლიო ომის დასრულებისას აშშ-ისა და ფილიპინების გაერთიანებულმა ჯარებმა ბიკოლის პარტიზანულ ჯგუფებთან ერთად ნაგა იაპონიის იმპერიის ჯარებისგან გაათავისუფლეს.
გეოგრაფია
ნაგა მდებარეობს სამხრეთ კამარინესის პროვინციაში, ლუსონის სამხრეთ-აღმოსავლეთ ნაწილში, დედაქალაქ მანილიდან 435 კმ-ის დაშორებით და ბიკოლის რეგიონის ცენტრის მახლობლად. ქალაქი ყველა მხრიდან ტყეებითაა გარშემორტყმული და მდიდარია სოფლის-მეურნეობისა და სათევზაო სივრცეებით. ნაგის ფართობი 8 488 ჰექტარია. ქალაქი ნაგისა და ბიკოლის მდინარეების შეერთების ადგილასაა გაშენებული, სწორედ ამიტომ ქალაქს იდეალური სავაჭრო მდებარეობა ჰქონდა. ქალაქის შემადგენლობაშია ისაროგის მთა, დაცული ტერიტორია, რომელსაც ისაროგის ეროვნული პარკი ეწოდება.
ნაგა პოლიტიკურად 27 ბარანგაიდ იყოფა.
კლიმატი
კიოპენის კლიმატის კლასიფიკაციით ნაგა ტროპიკული სავანის კლიმატურ სარტყელში მდებარეობს. მარტიდან მაისამდე ამინდი ცხელი და მშრალია, ტემპერატურა 24-დან 34 °C-მდეა (75-93 °F). ტაიფუნების სეზონი ივნისიდან ოქტომბრამდე გრძელდება და ამ პერიოდში ხშირი წვიმებია. ნოემბრიდან თებერვლამდე ტემპერატურა უფრო გრილია 22-28 °C (72-82 °F). საშუალო წლიური ტენიანობის მაჩვენებელი 77%-ია.
კათოლიციზმი
ქაალქი კასერესის არქიეპარქიის დაქვემდებარებაშია, რომელიც ბიკოლის რეგიონის კათოლიკურ მოსახლეობას აერთიანებს. მთავარ რელიგიას ძველი და გავლენიანი კათოლიკური ინსტიტუტები, დაწყებული უნივერსიტეტებიდან დამთავებული ეკლესიებით, უჭერენ მხარს: წმინდა ისაველის უნივერსიტეტი, ნაგის მეტროპოლიური საკათედრო ტაძარი (უძელესი დღემდე შემორჩენილი საკათედრო ტაძრი ლუსონში), პანიაფრანციას ბაზილიკა (უდიდესი კათოლიკური ნაგებობა სამხრეთ ლუსონში ფართობის მიხედვით), სან-ფრანცისკოს ტაძარი, პენიაფრანციას მუზეუმი და სხვ.
სხვა ქრისტიანული რწმენები
პროტესტანტული კონფესიებიდან ქალაქის მოსახლეობის ნაწილი მეშვიდე დღის ადვენტისტია, ნაწილი - ბაპტისტი. ამ რელიგიათა ტაძრები მაგსაისაის გამზირზე, მეთოდისტური ტაძრები კი პენიაფრანციას გამზირზე მდებარეობს. უდიდეს რელიგიურ უმცირესობას ქრისტეს ეკლესიის მიმდევრები წარმოადგნენ.
ენა
ნაგის მოსახლეობაში მოწინავე დიალექტი ცენტრალური ბიკოლის სანაპირო დიალექტია. ცენტრალური ბიკოლის სტანდარტული დიალექტი ბიკოლის რეგიონის დიალექტების საფუძველია. ქალაქის მოსახლეობისა უმრავლესობას ინგლისური, ფილიპინური და ტაგალური ენის გაგება შეუძლია.
სქოლიო
კატეგორია:ნაგა (სამხრეთი კამარინესი) კატეგორია:ფილიპინების საუნივერსიტეტო ქალაქები კატეგორია:ფილიპინების დამოუკიდებელი ქალაქები კატეგორია:ფილიპინების ყოფილი პროვინციული ქალაქები
მენჰეტი, მენუი, მერტი
მენჰეტი, მენუი, მერტი — ფარაონ თუტმოს III-ის მეორეხარისხოვანი ცოლები. 1916 წელს მათი ხელშეუხებელი სამარხი აღმოაჩინა ადგილობრივმა გლეხმა ქალაქ თებეში.
სამარხში აღმოჩენილია ბევრი ოქროს სამკაულები, მძივები, ჭურჭელი, დიადემები, სამეფო გვირგვინი, სარკე და ქოთნები სახის  კრემით. სამარხში აღმოჩენილი სამი ქალბატონიდან ორი მათგანი დასავლეთსემიტური წარმოშობისაა.
ლიტერატურა
კატეგორია:ძველი ეგვიპტის დედოფლები
ვახტანგ იაგორაშვილი
ვახტანგ იაგორაშვილი (დ. 5 აპრილი, 1964, თბილისი) — ქართველი სპორტსმენი, ოლიმპიური ბრინჯაოს მედლის მფლობელი თანამედროვე ხუთჭიდში (XXIV ოლიმპიური თამაშები, 1988, სეული).
არის მსოფლიოს ჩემპიონი (1990, ლაჰტი, ფინეთი; გუნდური), მსოფლიოს ვიცე-ჩემპიონი (1989, ბუდაპეშტი, უნგრეთი; გუნდური), მსოფლიოს ჩემპიონატის ბრინჯაოს პრიზიორი (1989, ბუდაპეშტი, უნგრეთი), ევროპის ჩემპიონი (1987, 1989; გუნდური), ევროპის ჩემპიონატის ბრინჯაოს პრიზიორი (1987), კეთილი ნების თამაშების ჩემპიონი (1986), სსრკ ჩემპიონი (1986, 1988, 1989), ასევე სსრკ თასის მფლობელი (1986, 1988). ვახტანგ იაგორაშვილს 1990 წელს მიენიჭა საბჭოთა კავშირის სპორტის დამსახურებული ოსტატის წოდება. 1991–2014 წლებში ცხოვრობდა ამერიკის შეერთებულ შტატებში და 1997 წლიდან ასპარეზობდა ამ ქვეყნის სახელით. 1997, 1999 და 2013 წლებში აშშ-ის ჩემპიონატში გაიმარჯვა, 2000 წელს კი პანამერიკული თამაშების ოქროს მედალი მოიგო, 1998 წელს მსოფლიოს ვიცე-ჩემპიონი გახდა.
რესურსები ინტერნეტში
კატეგორია:დაბადებული 5 აპრილი კატეგორია:დაბადებული 1964 კატეგორია:თბილისში დაბადებულები კატეგორია:ქართველი თანამედროვე ხუთჭიდელები კატეგორია:საბჭოთა კავშირის სპორტის დამსახურებული ოსტატები კატეგორია:ქართველი ოლიმპიური პრიზიორები
ხოსე ლუის გაია
ხოსე ლუის გაია პენია (José Luis Gayà Peña დ. 25 მაისი, 1995) — ესპანელი ფეხბურთელი, ესპანეთის კლუბ „ვალენსიის“ მარცხენა მცველი.
კარიერა
11 წლის ასაკში შეუერთდა „ვალენსიას“ აკადემიას და დაიწყო თამაში მარცხენა მცველის პოზიციაზე. მანამდე აკადემიაში ამ პოზიციაზე აღიზარდნენ ჟორდი ალბა და ხუან ბერნატი. მისი დებიუტი შედგა 2013 წლის 12 დეკემბერს, 18 წლის ასაკში, უეფას ევროპის ლიგაზე ყაზანის „რუბინის“ წინააღმდეგ. „ვალენსიას“ მწვრთნელმა ნუნო ესპირიტო სანტუმ ნდობა გამოუცხადა მას და ძირითად შემადგენლობაში გადაიყვანა. 2014-15 წლების სეზონში მან ესპანეთის უმაღლეს ლიგაში 26 მატჩი ჩაატარა და გაიტანა ერთი გოლი „კორდობას“ კარში სექტემბერში.
ტიტულები
ვალენსია:(1)
მოცურალა
მოცურალა (Berardius) — ზღვის ძუძუმწოვართა გვარი დინგნისკარტასებრთა ოჯახისა. ქვედა ყბაზე ორი წყვილი წაბრტყელებული კბილი აქვთ. ცხოვრობენ ჯოგებად, იკვებებიან თავფეხიანი მოლუსკებით, რომელთა მოსაპოვებლად ყვინთავენ ღრმად და ხანგრძლივად. გვარში ორი სახეობაა: ჩრდილოური მოცურალა (В. bairdi), დედლის სიგრძეა 12,5 მ-მდე, მამლისა 11 მ-მდე, ცხოვრობს წყნარი ოკეანის ჩრდილოეთ ნაწილში იაპონიის, ოხოტისა და ბერინგის ზღვის ჩათვლით; სამხრეთული მოცურალა (В. arnouxi), სიგრძით 11 მ, ბინადრობს სამხრეთ ნახევარსფეროში (ანტარქტიკამდე). მოცურალების რეწვას მხოლოდ იაპონია მისდევს.
სქოლიო
* კატეგორია:დინგნისკარტასებრნი
ნოვოჰროდივკა
ნოვოჰროდივკა (Новогродівка) — ქალაქი უკრაინაში. მდებარეობს დონეცკის ოლქში. 2013 წელს ქალაქის მოსახლეობა 15512 კაცს შეადგენდა.
სქოლიო
კატეგორია:დონეცკის ოლქის ქალაქები
გუარამიდები
გუარამიდების დინასტია ან გუარამიანი – ხოსროიდთა სამეფო სახლის უმცროსი შტო (ქართლი, აღმოსავლეთ საქართველო). ისინი იბერიას მართავდნენ როგორც წარმომადგენლობითი ბატონები (ერისმთავრები) 588–627, 684–748 და 779/780–786, და სამ მათგანს ბიზანტიის საიმპერატორო კარისგან კურაპალატის უმაღლესი ტიტული მიენიჭა. thumb|right|275 px|[[იბერია|იბერიის მეფეთა და ერისმთავართა გენეალოგიური ცხრილი VI-დან IX საუკუნემდე, კირილ თუმანოვის მიხედვით.]]
ისტორია
გუარამიდები ქორწინების გზით დაკავშირებული იყვნენ წამყვან ქართულ საბატონო ოჯახებთან – ხოსროიდებთან, ნერსიანიდებთან და ბაგრატიონებთან. ამ უკანასკნელ შემთხვევაში, გუარამ III-ის (779/780-786) ქალიშვილის ქორწინებამ, ბაგრატუნის დევნილ უფლისწულ ვასაკთან, ახალი ბაგრატიონთა დინასტია წარმოშვა, რომელიც შემდგომში გახდა ბოლო და ყველაზე ხანგრძლივი მმართველი ოჯახი საქართველოში. გუარამიდების ხაზის გაუჩინარებამ VII საუკუნის ბოლოს საშუალება მისცა მათ ბიძაშვილებს, ბაგრატიდებს, მიეღოთ თავისი მემკვიდრეობა გუარამიდების ყოფილი საკუთრებიდან, როგორც კი ისინი თვითონ მოვიდნენ ხელისუფლებაში.
X საუკუნის ქართველი მემატიანე, სუმბატ დავითის ძე, თავის „ბაგრატიონთა ისტორიაში“ შეცდომით (ან მიზანმიმართულად) გუარამიდებს არსებითად ბაგრატიონებად მოიხსენიებს, რომლებიც თითქოს წმინდა მიწიდან მოვიდნენ ქართულ მიწებზე დასასახლებლად; ამ ვერსიამ ქართველ ბაგრატიონებს საშუალება მისცა პრეტენზია განეცხადებინათ ბაგრატიონთა დინასტიის ბიბლიური წარმომავლობის შესახებ, ბიბლიური მეფე დავითიდან.
მაშინ კურაპალატმან ჰრქუა მამასა გრიგოლს:
ხოლო მან ჰრქუა:
ლიტერატურა
კატეგორია:ქართლის ერისმთავრები კატეგორია:საქართველოს ფეოდალური საგვარეულოები
ზაბახა
სახელმწიფოს არსებობის შესახებ ცნობებს გვაწვდის ასურული და ურარტული წყაროები. ამასთანავე ურარტული წყაროები შეიცავს ბევრ ონომასტიკურ მასალას, რომელიც ეთნოგენეზის შესწავლისთვის მნიშვნელოვან ცნობებს შეიცავს. უძველესი ზაბახა მოიცავდა ტერიტორიებს მტკვრის ზედა ნაწილში ახალქალაქის მუნიციპალიტეტიდან ჩილდირამდე და უგურულდაკის მთებამდე.
ზაბახის სამხრეთით მდებარეობდა დიაოხი, დასავლეთით - კოლხეთის სამეფო, აღმოსავლეთით კი - კურიანი.
სქოლიო
კატეგორია:საქართველოს ისტორია კატეგორია:სამცხე-ჯავახეთის მხარე
კრიმსკის ოდიგიტრიის ღვთისმშობლის ხატის ეკლესია
კრიმსკის ოდიგიტრიის ღვთისმშობლის ხატის ეკლესია (Церковь иконы Божией Матери «Одигитрия») — მართლმადიდებლური ეკლესია უსტ-დონეცკის რაიონის სოფელ კრმსკში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონისა და სალსკის ეპარქიას. აშენებულია რეტროსპექტივიზმის სტილში. ეკლესიის მშენებლობა დაასრულეს 1854 წელს.
ეკლესიის მისამართი: რუსეთი, როსტოვის ოლქი, უსტ-დონეცკის რაიონი, სოფელი კრიმსკი, შობის ქუჩა № 14.
ისტორია
წმინდა ოდიგიტრიის ეკლესია სოფელ კრიმსკში ააგეს 1854 წელს და აკურთხეს ოდიგიტრიის ღვთისმშობლის ხატის სახელზე (რომელიც გადმოცემის თანახმად თავად ლუკა მახარებელმა დაწერა). ძირითადი ნაგებობა და სამრეკლო აგებული იყო ქვისგან, ხოლო მინაშენები იყო ხის. 1865 წელს ეკლესიასთან გაიხსნა საეკლესიო-სამრევლო სკოლა.
საბჭოთა ხელისუფლების პერიოდში, ისევე როგორც სხვა ეკლესიები ანტირელიგიური დევნის პერიოდში, დაიხურა. ეკლესიის შენობა მრავალი წლის განმავლობაში გამოიყენებოდა როგორც ხორბლის საწყობი და XX საუკუნის ბოლოს მიატოვეს.
სქოლიო
კატეგორია:როსტოვის ოლქის ეკლესიები
ბერენიკა IV
ბერენიკა IV (დ. ძვ. წ. 77, ალექსანდრია) — პტოლემე XII-ისა და სავარაუდოდ, კლეოპატრა V-ის ქალიშვილი. კლეოპატრა VI-ისა და კლეოპატრა VII-ის და.
ძვ. წ. 58 წელს პტოლემე XII და კლეოპატრა VII გაიქცნენ რომში, მის წინააღმდეგ ბერენიკას უფროსი დის ტრიფაენის მხარდასაჭერად. მისი გარდაცვალების შემდეგ ძვ. წ. 57 წელს ბერენიკა IV გახდა ეგვიპტის ერთადერთი მართველი, ხოლო მშობლების დაბრუნების შემდეგ ბერენიკა ტახტიდან ჩამოაგდეს და სიკვდლილით დასაჯეს.
ლიტერატურა
კატეგორია:ძველი ეგვიპტის დედოფლები კატეგორია:დის მკვლელები კატეგორია:ქალი ფარაონები
ბონი ბლერი
ბონი ბლერი (Bonnie Blair; დ. 18 აპრილი, 1964) — ამერიკელი მოციგურავე. თავისი ეპოქის ერთ-ერთი საუკეთესო და ყველაზე ტიტულოვანი სპორტსმენი ოლიმპიური თამაშების ისტორიაში; მის ანგარიშზეა ხუთი ოქროს და ერთი ბრინჯაოს მედალი. ბლერის ოლიმპიური დებიუტი შედგა სარაევოში 1984 წელს, სადაც 500 მეტრ დისტანციაზე მერვე ადგილზე გავიდა. დროს ბლერი ვარჯიშობდა როგორც მოკლე, ისე გრძელი სიჩქარით სრიალში. გაიმარჯვა 1986 წლის მსოფლიო ჩემპიონატში. 1988 წელს მიიღო თავისი პირველი ოლიმპიური ოქროს მედალი 500 მეტრზე და ბრინჯაოს მედალი 1000 მეტრზე სრიალში. ბლერმა ორი ოქროს მედალი მოიპოვა 1992 წლის ზამთრის ოლიმპიურ თამაშებზე ალბერტვილში და მისი ბოლო ორი ოლიმპიური ოქროს მედალი 1994 წლის ლილეჰამერის თამაშებზე. ბლერის კარიერა 1995 წლამდე გაგრძელდა, როდესაც მსოფლიო ჩემპიონატი მილვუკში ჩატარდა, საბოლოოდ კარიერა 1995 წლის მარტში დაასრულა.
რესურსები ინტერნეტში
კატეგორია:დაბადებული 1964 კატეგორია:დაბადებული 18 აპრილი კატეგორია:ამერიკელი მოციგურავეები
აიაპელი
აიაპელი (Ayapel) — ქალაქი და მუნიციპალიტეტი კოლუმბიაში, კორდობის დეპარტამენტში.
2005 წლის მონაცემებით, მოსახლეობა 100.427 ადამიანს შეადგენდა. ფართობი 2.098 კმ²-ია.
რესურსები ინტერნეტში
კატეგორია:კორდობის დეპარტამენტის მუნიციპალიტეტები და ქალაქები
აშაღი-თალა
აშაღი-თალა (Aşağı Tala) — სოფელი აზერბაიჯანში,   ზაქათალის  რაიონში. მოსახლეობის რაოდენობა — 6,830 კაცი.
რესურსები ინტერნეტში
კატეგორია: ზაქათალის რაიონის სოფლები
როსტომ ბაგრატიონი
როსტომ ბაგრატიონი (დ. 1845, საქართველო — გ. ?) — იმერეთის სამეფოს ბაგრატიონთა წარმომადგენელი.
როსტომ ბაგრატიონი იყო დიდგვაროვანი სიმონ ბაგრატიონის და თათია წერეთელის შვილი.
სქოლიო
კატეგორია:დაბადებული 1845 კატეგორია:იმერეთის სამეფოს ბაგრატიონები
ექო-მეხსიერება
ექო-მეხსიერება — აუდიტორული ინფორმაციისთვის (ხმების) დამახასიათებელი სენსორული მეხსიერების რეგისტრია. სენსორული მეხსიერება იმ ხმის, რომელიც ადამიანებმა ახლახან აღიქვეს, ექო-მეხსიერების ფორმას წარმოადგენს. ვიზუალური მეხსიერებისაგან განსხვავებით, რომლის შემთხვევაშიც თვალს შუძლია განმეორებით აღიქვას სტიმული, აუდიტორული სტიმულის მსგავსი აღქმა არ ხდება. საერთო ჯამში, ექო-მეხსიერების მოგონებები ოდნავ უფრო დიდი ხნის განმავლობაში ინახება, ვიდრე ხატისებრი მეხსიერების (ვიზუალური მეხსიერება). აუდიტორული სტიმულები სათითაოდ აღიქმება ყურის მიერ, შემდეგ ხდება დამუშავება და გაგება. მაგალითად, რადიოს მოსმენა ძალიან განსხვავდება ჟურნალის კითხვისგან. ადამიანს მხოლოდ ერთხელ, კონკრეტული დროის მონაკვეთში შეუძლია მოუსმინოს რადიოს, ხოლო ჟურნალის გადაკითხვა ბევრჯერ არის შესაძლებელი. შეიძლება ითქვას, რომ ექო-მეხსიერება ,,შემაკავებელი რეზერვუარის“  მსგავსი კონცეფცია, რადგანაც ხმა არ მუშავდება (ან იგი შეკავებულია) მანამ, სანამ მომდევნო ბგერა არ გაისმება და მხოლოდ ამის შემდეგ იძენს ის მნიშვნელობას. ამ განსაკუთრებულ სენსორულ „მარაგს“ შეუძლია დიდი რაოდენობის აუდიტორული ინფორმაციის შენახვა, რომელიც მხოლოდ დროის მცირე მონაკვეთის (3-4 წამის განმავლობაში) ნარჩუნდება. ეს ექოსებური ხმა რეზონირდება გონებაში და მეორდება აუდიტორული სტიმულის მიღებიდან მცირე დროის განმავლობაში. ექო-მეხსიერება შიფრავს სტიმულების მხოლოდ პრიმიტიულ ასპექტებს, მაგალითად ბგერის სიმაღლეს, რომელიც განსაზღვრავს ტვინის დაუკავშირებელი რეგიონების ლოკალიზაციას.
ადრეული ნამუშევარი
სამუშაო მეხსიერების ბადელისეული მოდელი შედგება მხედველობით-სივრცითი ჩანახატოვანი საფუძვლისაგან (უკავშირდება ხატოვან მეხსიერებას) და ფონოლოგიური ციკლისაგან (აუდიტორული ინფორმაციის დამუშავებას ორი გზით მიემართება). პირველი არის ფონოლოგიური სათავსო, რომელსაც აქვს შესაძლებლობა, რომ შეინარჩუნოს ინფორმაცია გაქრობამდე 3-4 წამის განმავლობაში, რაც ბევრად უფრო დიდი ხანგრძლივობაა, ვიდრე ხატოვანი მეხსიერების დროს (1000 მწმ-ზე ნაკლები). მეორე არის სუბვოკალური გამეორების პროცესი „შინაგანი ხმის“ გამოყენებით, რომ მუდმივად განახლდეს მეხსიერების კვალი. მიუხედავად ამისა, ეს მოდელი ვერ იძლევა შიდა სენსორულ საწყის მონაცემებსა და მეხსიერების თანმდევ პროცესებს შორის ურთიერთობის დეტალურ აღწერილობას.